b'\n_START_ARTICLE_\nWarhaftig Histori\n_START_PARAGRAPH_\nWarhaftig Histori on 1540. aastatel valminud Preisimaa ja Liivimaa poliitiku ning ametniku Johann Lohm\xc3\xbclleri kroonika, mis peamiselt keskendub Liivimaa ajaloole 1520.\xe2\x80\x931540. aastatel._NEWLINE_Kroonika algab k\xc3\xbcll Liivimaa ristiusustamise l\xc3\xbchikirjeldusega ning vaatleb ka Riia peapiiskoppide ja Liivi ordu v\xc3\xb5itlust 14.\xe2\x80\x9316. sajandil, kuid enim huvitab kroonika autorit siiski tema enda kaasaeg. Kroonika elab kaasa Riia peapiiskoppidele ning s\xc3\xbc\xc3\xbcdistab ordut v\xc3\xb5imu kuritarvitamises._NEWLINE_Kroonika k\xc3\xb5ige teaduslikuma publikatsiooni avaldas Ulrich M\xc3\xbcller 2001. aastal._NEWLINE_Teose pealkirja, juhul kui seda t\xc3\xa4nap\xc3\xa4eval kirjutataks, kui "wahrhaftige historie", v\xc3\xb5iks t\xc3\xb5lkida - "T\xc3\xb5ep\xc3\xa4rane/t\xc3\xb5ene jutustus". Teisel juhul - warhaftig - v\xc3\xb5iks seda t\xc3\xb5lgitseda, kui kaubanduslikku ajalugu, mis ilmselt poleks \xc3\xb5ige.'